  Майя Бывальцева 23-тӥ оштолэзе Удмуртиын коронавирусэн черлам 10 выль адямиез пусйизы. Со сярысь улосвыллэн тӧроез Александр Бречалов мерлыко вотэсъёсысь меӵак эфирез дыръя вераз. Куатез висисьёс Ижкарысь, одӥгез Сарапулысь, куинез Алнаш ёросысь. Эшшо одӥг адями висёнлэсь бурмиз, одӥг адями кулӥз Озьы, 23-тӥ оштолэзьлы Удмуртиын коронавирусэн черлам 178 адями пусъемын. Та дырлы 19 адями йӧназ, ньыль мурт улонысь кошкиз.  Тодэ вайытом, 22-тӥ оштолэзьлы Удмуртиын коронавирусэн черлан 15 выль учыръёсты пусйизы. Тегъёс: Тазалык Ижкар Удмуртия коронавирус АлександрБречалов  